AFRIKAANSE OPSOMMING: Tonnels word al hoe meer gebou om water tussen waterskemas te vervoer. Die voering van sulke tunnels word dikwels saamgestel uit voorafvervaardigde beton panele wat geplaas word om 'n huls langs die omtrek van die tonnel te vorm. Aangesien hierdie tonnels geweldig duur is om te bou, is dit uiters noodsaaklik dat die hidrouliese kapasiteit van 'n tonnel akkuraat bereken kan word. 'n Klein variasie in die diameter van die tonnel het 'n betekenisvolle effek op die koste daarvan. Die konstruksiemetode van sulke tonnels veroorsaak dat opeenvolgende panele nie altyd presies oplyn nie. Sulke afwykings in die belyning van die tonnelpanele veroorsaak klein trappies, wat bydra tot die ruheid in die tonne I en sodoende die kapasiteit daarvan laat afneem. Die afwykings varieer in grootte en kom in geen spesifieke patroon voor nie. 'n Modelstudie is uitgevoer om die bydrae wat die afwykings in the belyning van die opeenvolgende ringe tot die hidrouliese weerstand maak, te bepaal.